Geologii

At Geologii (faan greks γῆ gē̂ ‚Eerd‘ an λόγος lógos ‚Liar‘) as det wedenskap diarfaan, hü a eerd wurden an apbaud as.

 Iindialang 
 Algemian geologii 
Det algemian geologii befaadet ham mä a krääften, diar mä det materiol faan a eerd amgung. Diar san fööraal trii ünlik waier, amdat materiol tu stianang woort, an diaram jaft at
 Sedimentiten
 Magmatiten
 Metamorphiten
Krääften kön faan bütjen kem, do het jo exogen. Of jo kem faan banen uun a eerd, do het jo endogen.

 Histoorisk geologii 
A histoorisk geoloogen fraage diarefter, wat efter a rä üüb a eerd föörkimen as.
 A Stratigrafii bööret iin uun a eerd an gongt diarfaan ütj, dat det, wat widjer oner fünjen woort, tuiarst diar wiar.
 A Geokronologii wal ei bluas sai, wat tuiarst diar wiar, man uk, wan det wiar an hü loong det düüret hää. So komt det tu det tabel üüb a rochter ääg.

 Uunwand geologii 
A uunwand geoloogen befaade jo fööraal mä a surgen faan a minsken an fersjük föörütj tu saien, wan wi mä ünloken tu reegnin haa üs tun bispal
 Ütjbruch faan en wulkaan
 Eerdbeewrin
 Tsunamis
Man jo gongt det uk am di ufbau faan wäärdag materiol üs
 Kööl
 Eerdööle
 Mineraalen

 Luke uk diar 

 Stianang